Source: https://beta.e-justice.europa.eu/16/HU/national_justice_systems?GERMANY&init=true&member=1
Timestamp: 2020-01-24 17:55:57
Document Index: 6205830

Matched Legal Cases: ['bíróság ', 'Bíróság ', 'Bíróság ', 'bíróság ', 'Bíróság\n', 'Bíróság\n', 'Bíróság\n']

Ez a szakasz a németországi bírósági rendszerről nyújt áttekintést.
A Németországi Szövetségi Köztársaság szövetségi felépítése miatt a bírósági rendszer is a szövetségi szintekhez igazodik. Az igazságszolgáltatás feladatait a szövetségi bíróságok és a 16 szövetségi állam (Land) bíróságai látják el. Az igazságügyi igazgatás legnagyobb munkaterhe a Land-okra hárul.
A német bírósági rendszer öt független igazságszolgáltatási szakágra tagozódik:
rendes bíráskodás
adóügyi bíráskodás
szociális bíráskodás.
E szakosított bíróságokon kívül létezik még az alkotmánybíráskodás, amelynek szervezetét a Szövetségi Alkotmánybíróság és a Land-ok alkotmánybíróságai alkotják.
A bíróságok felépítéséről a Német Szövetségi Igazságügyi Minisztérium honlapján található áttekintés.
A Land-ok bíróságainak igazgatásával kapcsolatos feladatokat általában a tartományi igazságügyi minisztériumok látják el. Szövetségi szinten a Szövetségi Igazságügyi Miniszter irányítása alá tartozik a Szövetségi Legfelsőbb Bíróság, a Szövetségi Közigazgatási Bíróság és a Szövetségi Pénzügyi Bíróság. A Szövetségi Szociális és Munkaügyi Minisztérium irányítása alá tartozik a Szövetségi Munkaügyi Bíróság és a Szövetségi Szociális Bíróság.
A felelős minisztériumok a szükséges költségvetési források kezelését is ellátják. Az egyetlen kivétel a Szövetségi Alkotmánybíróság, amely független alkotmányos szervként szervezeti autonómiát élvez. A saját bírósági költségvetését maga nyújtja be jóváhagyásra.
Németországban a bírósági rendszer rendes bíróságokra és szakosított bíróságokra tagolódik. A rendes bíráskodást a polgári és a büntetőbíróságok látják el. A szakosított bíróságok a közigazgatási bíróságok, a pénzügyi bíróságok, a munkaügyi bíróságok és a szociális bíróságok. Ezenkívül létezik még az alkotmánybíráskodás, amelynek szervezetét a Szövetségi Alkotmánybíróság és a Land-ok alkotmánybíróságai alkotják.
Lásd a Szövetségi Igazságügyi Minisztérium által közzétett bírósági hierarchia (áttekintés) oldalt.
A Német Szövetségi Igazságügyi Minisztérium honlapja
Szövetségi Közigazgatási Bíróság
Szövetségi Pénzügyi Bíróság
Szövetségi Szociális Bíróság
Szövetségi Alkotmánybíróság